* PRAKSOTEKA : 05. 03. 2021.

Prof. dr. Sanela Merjem Rustempašić

Tema: Kako izvoditi projektnu nastavu u online okruženju

U današnjoj praksoteci govorimo o karakteristikama i idejama projektne nastave, demonstriranje projektnih aktivnosti, ali i benefitima primjene projekt metode.

U samom središtu projektne nastave nalazi se projekt metod i predstavlja oblik integriranog učenja koje zahtijeva holistički pristup. Ovaj vid nastave omogućava povezivanje nastavnih tema i cjelina iz različitih oblasti što je i čini posebnom jer se može koristiti kako u osnovnim, srednjim školama tako i na fakultetima.

Studenti će kroz projektnu nastavu ne samo pokazati šta znaju nego šta mogu i umiju. Timski i samostalno istražuju šta rade. Timski jer savremene nastavne strategije traže da studenti komuniciraju, sarađuju i to je jedna od ključnih kompetencija. Bitna odlika je i humanistički pristup koji studentu omogućava da obavlja aktivnosti koje voli i u kojima je najbolji čime podiže svoje samopouzdanje.

Za učitelje razredne nastave ona je naročito preporučljiva jer je to osoba koja predaje šest različitih predmeta čije gradivo može povezati i realizirati projektnu nastavu. Kroz projektnu nastavu učenici i studenti razvijaju i osnažuju svoje vještine kao i mentalne navike. Osim toga neki od benefita korištenja projektne nastave za studente su: veća motivacija, upotreba različitih strategija (sve što je naučeno, praktično je primjenjeno), kreiranje materijala, procjena sebe i kolega, pružanje podrške, saradnja.